धनबाद के सरायढेला में दीपावली से पहले एसडीडी डांस क्लास की ओर से रंगोली प्रतियोगिता का आयोजन किया गया. इसमें विभिन्न कक्षाओं के बच्चों ने एक से बढ़कर एक रंगोली बनाई. एसडीडी की निदेशक काजल झा ने बताया कि हमारी संस्था यह प्रयास करती है कि बच्चों के अंदर छिपी प्रतिभा को बाहर लाया जा सके. बच्चों को अपनी भारतीय सभ्यता और संस्कृति का जानकारी मिल पाये इस लिये रंगोली प्रतियोगिता आयोजित की गयी थी. साथ ही बच्चों को चाइनीज समान के बहिष्कार करने की भी अपील की गई. निर्णायक डॉ. नीलम ने श्रेष्ठ रंगोली का चयन किया. मौके पर मुख्य अतिथि भाजपा नेता मिल्टनपार्थ सारथी ने बच्चों को पुरस्कृत किया.प्रथम पुरस्कार आदित्य प्रकाश, तन्या और हर्षिका को दिया गया. द्वितीय पुरस्कार काजल सिंह,सोनिया,सुहानी को दिया गया.